《雁字和彭禹峰先生韵 其二》
清代·吴孟坚

天空嘹唳鹤鸣皋，回雁峰前峰更高。既同江子花生梦，又忆毛生颖脱毫。

片羽影随编画幅，断肠声到振江涛。从来怕舞《霓裳曲》，冷落河山洒凤毛。

作者简介：（1635—?）江南贵池人。字子班。父吴应箕，尝与复社诸生揭帖讨阮大铖，清兵入关，举义殉难。孟坚守父志，尚气节，好交游。搜辑刊行亡父遗作《启祯两朝剥复录》、《留都见闻录》。康熙五十二年，作《复社姓氏序略》，年已七十八。有《偶存草》、《雁字和韵诗》等。